આજના જમાનામાં આવા કિસ્સાઓની સંખ્યા વધી રહી છે. ૨૦ વર્ષ પહેલાં લોકોને આવી વાત કહેતાં તો તેમને અજુગતું લાગતું. તેમને લાગતું કે છોકરી પાગલ થઇ ગઈ છે. ભર્યો ભાદર્યો પરિવાર છે તો શાને ઝંઝટ વહોરવી? પરંતુ આજે એક મોટો વર્ગ આ સમસ્યાનો સામનો કરી રહ્યો છે અને સમાજ આ અભિગમને સ્વીકારે છે. સાચું છે કે ખોટું તેનો નિર્ણય આપણે ન કરી શકીએ. પરંતુ એક વાત સ્પષ્ટ થતી જાય છે કે દરેક વ્યક્તિ આજે પોતાનાં અરમાનો અને ઈચ્છાઓને મહત્વ આપતી થઇ છે. તેને કારણે સમાજમાં ઇમોશનલ સ્ટ્રગલ વધ્યાં છે.